Source: https://www.epi.sk/zz/2007-521
Timestamp: 2020-04-06 01:00:32+00:00
Document Index: 747328

Matched Legal Cases: ['§ 2', '§ 3', '§ 4', '§ 62', '§ 17', '§19']

521/2007 Z. z. Vyhláška o podrobnostiach o požiadavkách na pieskoviská | Aktuálne znenie
Hľadaj v 521/2007 ×
521/2007 Z. z.
Vyhláška č. 521/2007 Z. z.Vyhláška Ministerstva zdravotníctva Slovenskej republiky o podrobnostiach o požiadavkách na pieskoviská
Čiastka 220/2007
Platnosť od 22.11.2007
Účinnosť od 01.12.2007
§ 2 - Čistenie a udržiavanie pieskoviska
§ 3 - Najvyššie prípustné množstvo vybraných indikátorov mikrobiálneho a parazitárneho znečistenia piesku v pieskovisku
§ 4 - Účinnosť
Aktuálne znenie 01.12.2007
o podrobnostiach o požiadavkách na pieskoviská
Ministerstvo zdravotníctva Slovenskej republiky podľa § 62 písm. j) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon“) ustanovuje:
Touto vyhláškou sa ustanovujú podrobnosti o požiadavkách na čistenie a udržiavanie pieskoviska a najvyššie prípustné množstvo vybraných indikátorov mikrobiálneho a parazitárneho znečistenia piesku v pieskovisku určeného na hranie detí.
Čistenie a udržiavanie pieskoviska
(1) Prevádzkovateľ pieskovisko čistí, prekopáva, prehrabáva a polieva pitnou vodou (§ 17 zákona) alebo vodou zodpovedajúcou požiadavkám na kvalitu vody na kúpanie (§19 ods. 4 zákona) najmenej raz za dva týždne počas sezóny; o čistení a udržiavaní pieskoviska musí viesť záznamy.
(2) Na účely tejto vyhlášky sa sezónou rozumie obdobie od 1. marca do 30. novembra kalendárneho roka.
Najvyššie prípustné množstvo vybraných indikátorov mikrobiálneho a parazitárneho znečistenia piesku v pieskovisku
Piesok v pieskovisku nesmie prekročiť najvyššie prípustné množstvo vybraných indikátorov mikrobiálneho a parazitárneho znečistenia piesku v pieskovisku určenom na hranie detí.
Indikátor Najvyššie prípustné množstvo kolónie
tvoriacich jednotiek (KTJ) v 1 g vzorky Vysvetlivky
Termotolerantné
koliformné baktérie 750 Platí pre techniky očkovania rozterom na povrch pri očkovanom množstve 0,2 ml prvého desiatkového riedenia.
150 Platí pre techniky očkovania zalievaním vzorky do kultivačnej pôdy pri očkovanom množstve 1,0 ml prvého desiatkového riedenia.
Fekálne streptokoky 750 Platí pre techniky očkovania rozterom na povrch pri očkovanom množstve 0,2 ml prvého desiatkového riedenia.
(vajíčka, larvy) Negatívny nález Piesok detských pieskovísk nesmie neobsahovať žiadne baktérie rodu Salmonella sp. v 50 g odobratej vzorky.
Negatívny nález Vajíčka geohelmintov patogénnych pre ľudí v 15 g vzorky.